M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 3. 11. 2011

Návrh 
na schválenie prípadu osobitného zreteľa týkajúceho sa nájmu časti obecného pozemku parc. č. 15120/9,  č. 15120/11,  č. 15120/12, č. 152120/13  
k. ú. Nové Mesto 

Predkladá :							Materiál obsahuje :
Ing. Róbert Molnár						1. Návrh uznesenia
poverený riadením EKO-podniku VPS			2. Dôvodovú správu
								3. Žiadosť 
								4. Geometrický plán								

Spracovateľ :							Stanovisko právnej skupiny : 
Ing. Róbert Molnár						- nie je potreba právneho	
poverený riadením EKO-podniku VPS			  posúdenia

Na rokovanie prizvať :
	   -  

Október 2011
Návrh uznesenia

Miestne zastupiteľstvo

s c h v a ľ u j e

nájom časti obecného pozemku 

1.	na parc. č. 15120/11 k.ú.  Nové Mesto o výmere 18 m/2, na ktorom stojí garáž – prístrešok na domový odpad za nájom 5,93 €/m2/mesiac

2.	na parc. č. 15120/12 k.ú.  Nové Mesto a na parc. č. 15120/13 k.ú.  Nové Mesto spolu o výmere 36 m/2, na ktorom stoja dve garáže – sklad  návratných obalov za nájom 5,93 €/m2/mesiac

3.	na parc. č. 15120/9 k.ú.  Nové Mesto o výmere 103 m/2  na  letnú terasu, ktorú využíva len v čase od 1. 4. do 30. 10.  – t.j. 7 mesiacov za nájom 11,85 €/m2/mesiac

4.	na umiestnenie 2 informačných tabúľ za nájom  30 €/kus/rok

ako prípad hodný osobitného zreteľa podľa § 9a ods. 9 písm. c/ zákona č. 138/1991 Zb. o majetku obcí v znení neskorších predpisov, pre JUDr. Viliama Žákoviča, Starohradská 14, 851 05 Bratislava, na obdobie od 1. 10. 2011 na dobu neurčitú.                

a/ bez pripomienok
b/ s pripomienkami

Dôvodová správa 

Miestna rada  MČ BNM tento návrh prerokovala na svojom zasadnutí dňa 4. 10. 2011. Pripomienky vznesené na rokovaní Miestnej rady MČ BNM boli zapracované do predkladaného návrhu. 

Listom zo dňa 18. 9. 2011 nás požiadal majiteľ pozemku parc. č. 15120/2 k.ú.  Nové Mesto JUDr. Viliam Žákovič, bytom Starohradská 14, 851 05 Bratislava o prenájom :
1.	časti obecného pozemku na parc. č. 15120/11 k.ú.  Nové Mesto o výmere 18 m/2, na ktorom stojí garáž – prístrešok na domový odpad. Za prenájom časti obecného pozemku  navrhujeme cenu 5,93 €/m2/mesiac,

2.	časti obecného pozemku na parc. č. 15120/12 k.ú.  Nové Mesto a parc. a č.15120/13 k.ú.  Nové Mesto spolu  o výmere 36 m/2, na ktorom stoja dve garáže – sklad  návratných obalov. Za prenájom časti obecného pozemku  navrhujeme cenu 5,93 €/m2/mesiac,

3.	časti obecného pozemku parc. č. 15120/9 k.ú.  Nové Mesto o výmere 103 m/2  na  letnú terasu, ktorú využíva len v čase od 1. 4.  do 30. 10.  – t.j. 7 mesiacov. Za prenájom časti obecného pozemku sme navrhli cenu 11,85 €/m2/mesiac,

4.	časti obecného pozemku  na umiestnenie 2 informačných tabúľ. Za prenájom časti obecného pozemku za 1 tabuľu  navrhujeme cenu 30 €/kus/rok.

Podľa Zásad hospodárenia s majetkom hlavného mesta SR Bratislavy zvereným do správy Mestskej časti Bratislava - Nové Mesto a s majetkom vlastným, sme požiadali dňa 26. 9. 2011 podľa článku 9 ods. 7 starostu MČ BNM o predchádzajúci súhlas na uzatvorenie nájomnej zmluvy o prenájme časti obecného pozemku v k. ú. Bratislava - Nové Mesto  parc. č. 15120/9, č. 15120/11, č. 15120/12, č. 15120/13. Starosta Mestskej časti BNM udelil súhlas k uzatvoreniu nájomnej zmluvy  dňa   30. 9. 2011.

Nájom navrhujeme v bode 1. až  4.  na obdobie od 1. 10. 2011 na dobu neurčitú.

Ide o dočasný prenájom časti obecného pozemku parc. č. 15120/9, 15120/11, 15120/12, 15120/13 k. ú. Bratislava - Nové Mesto, teda ide o dôvod nájmu hodný osobitného  zreteľa podľa § 9a ods. 9 písm. c/ zákona č. 138/1991 Zb. o majetku obcí v znení neskorších predpisov.
Pretože ide o nájom, ktorý presiahne 10 dní v kalendárnom mesiaci (§9a ods.9 písm. b/ zákona č. 138/1991 Zb. o majetku obcí) je potrebné nájom schváliť v miestnom zastupiteľstve trojpätinovou väčšinou všetkých poslancov.